Jersika (valsts)
Šis raksts ir par ķēniņvalsti. Par citām jēdziena Jersika nozīmēm skatīt nozīmju atdalīšanas lapu. Jersika (latīņu: Gerzika, Gercike, Gercekea; latgaliešu: Gersika) bija seno latgaļu valstisks veidojums ar pārvaldes centru Jersikas pilī. 13. gadsimta latīņu valodā rakstītajos dokumentos tās rietumu daļa pieminēta kā zeme, saukta par Letiju (latīņu: terra, quae Lettia dicitur), bet austrumu daļa senkrievu valodā kā Lotigolas zeme (krievu: Лотыгольская земля, Лотыголa).